Diari Oficial de la Generalitat Valenciana


Sumari del DOGV 8181, del 30-11-2017 (2017/10469)

RESOLUCIÓ de 27 de novembre de 2017, del director general del Servei Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar les ajudes pendents regulades en l'Ordre de 22 d'octubre de 2008, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector tèxtil i de la confecció.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8181

Data del DOGV
:   30-11-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/10311


Data del document
:   27-11-2017

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 27 de novembre de 2017, del director general del Servei Valencià d'Ocupació i Formació, per la qual es dóna publicitat a la línia de crèdit i a l'import global màxim destinat a finançar les ajudes pendents regulades en l'Ordre de 22 d'octubre de 2008, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector tèxtil i de la confecció. [2017/10117]  
Amb l'objecte d'establir mesures per a facilitar la reinserció laboral dels treballadors excedents de determinats sectors productius com a conseqüència dels canvis estructurals en el comerç mundial, va ser publicat, entre altres, el Reial decret 5/2008, d'11 de gener, pel qual s'estableixen mesures per a facilitar l'adaptació laboral del sector tèxtil i de la confecció als canvis estructurals en el comerç mundial (BOE 24.1.2008).  
A fi de concretar en l'àmbit competencial de la Comunitat Valenciana la referida normativa estatal per a l'adaptació a les peculiaritats organitzatives de la Generalitat i determinar la forma i els terminis de la presentació de sol·licituds es va dictar l'Ordre de 22 d'octubre de 2008, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector tèxtil i de la confecció (DOGV 24.10.2008), modificada per l'Ordre 21/2011, de 27 d'octubre, de la Conselleria d'Educació, Formació i Ocupació (DOGV 08.11.2011).  
Ja que hi ha crèdit disponible en la línia S7705000 (Pla de Suport al Sector Tèxtil i de la Confecció) del subprograma 322.53, Plans especials de suport a l'ocupació en sectors productius, del pressupost del Servei Valencià d'Ocupació i Formació per al 2017, és procedent donar publicitat als crèdits que en l'àmbit de la Comunitat Valenciana han de finançar les mesures pendents destinades als treballadors excedents del sector tèxtil i de la confecció, que no van poder ser tramitades en exercicis passats per falta de dotació pressupostària.  
En virtut del que s'ha exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Únic. Finançament  
Donar publicitat a la dotació pressupostària per a finançar les ajudes pendents regulades en l'Ordre de 22 d'octubre de 2008, de la Conselleria d'Economia, Hisenda i Ocupació, per la qual es regula i es convoca la concessió de subvencions per a facilitar la reinserció laboral dels treballadors excedents del sector tèxtil i de la confecció (DOGV 24.10.2008), modificada per l'Ordre 21/2011, de 27 d'octubre, de la Conselleria d'Educació, Formació i Ocupació (DOGV 08.11.2011).  
Aquestes ajudes es finançaran a càrrec del capítol IV del subprograma 322.53, Plans especials de suport a l'ocupació en sectors productius, codi de línia S7705000 (Pla de suport al sector tèxtil i de la confecció) del pressupost per a 2017 del Servei Valencià d'Ocupació i Formació, per un import global màxim de 110.000 euros, fons propis de la Generalitat.  
  
Contra aquest acte, que posa fi a la via administrativa, els interessats podran interposar recurs contenciós administratiu en el termini de dos mesos, comptadors des de l'endemà de la publicació, davant del corresponent jutjat contenciós administratiu competent, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant d'aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. I això sense perjuí que els interessats puguen exercitar qualsevol altre recurs que consideren procedent.  
  
València, 27 de novembre de 2017.- El director general del SERVEF: Enric Nomdedéu i Biosca.